CELEX: 52011DP0060
Language: mt
Date: 2011-02-16 00:00:00
Title: Proċedura b'kumitati assoċjati u r-referenza lura lill-Kumitat (interpretazzjoni tal-Artikoli 50 u 56) Deċiżjoni tal-Parlament Ewropew tas- 16 ta’ Frar 2011 dwar il-proċedura b'kumitati assoċjati u r-referenza lura lill-kumitat f'każ ta’ ċaħda ta’ proposta tal-Kummissjoni (interpretazzjoni tal-Artikoli 50 u 56 tar-Regoli ta’ Proċedura)

28.6.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               CE 188/65
            
         L-Erbgħa 16 ta’ Frar 2011Proċedura b'kumitati assoċjati u r-referenza lura lill-Kumitat (interpretazzjoni tal-Artikoli 50 u 56)
   P7_TA(2011)0060
   Deċiżjoni tal-Parlament Ewropew tas-16 ta’ Frar 2011 dwar il-proċedura b'kumitati assoċjati u r-referenza lura lill-kumitat f'każ ta’ ċaħda ta’ proposta tal-Kummissjoni (interpretazzjoni tal-Artikoli 50 u 56 tar-Regoli ta’ Proċedura)
   2012/C 188 E/15
   
      Il-Parlament Ewropew,
   
               —
            
            
               wara li kkunsidra l-ittra tal-15 ta’ Frar 2011 tal-president tal-Kumitat għall-Affarijiet Kostituzzjonali,
            
         
               —
            
            
               wara li kkunsidra l-Artikolu 211 tar-Regoli ta’ Proċedura tiegħu,
            
         
               1.
            
            
               jiddeċiedi li jżid l-interpretazzjoni li ġejja għall-Artikolu 50:
               
                            
                        
                        
                           “Id-deċiżjoni tal-Konferenza tal-Presidenti li tiġi applikata l-proċedura b'kumitati assoċjati tapplika fl-istadji kollha tal-proċedura in kwistjoni.
                        
                     
                            
                        
                        
                           Il-jeddijiet marbuta mal-istatus ta’ ‘kumitat resonsabbli’ għandhom jitwettqu mill-kumitat ewlieni. Fit-twettiq ta’ dawn il-jeddijiet, il-kumitat ewlieni għandu jirrispetta l-prerogattivi tal-kumitat assoċjat, b'mod partikolari l-obbligu ta’ kooperazzjoni leali fir-rigward tal-kalendarju u l-jedd tal-kumitat assoċjat li jiddetermina l-emendi li jiġu ppreżentati lill-Parlament fil-qasam ta’ kompetenza esklussiva tiegħu.
                        
                     
                            
                        
                        
                           Fil-każ li l-kumitat ewlieni ma jagħrafx il-prerogattivi tal-kumitat assoċjat, id-deċiżjonijiet meħuda minn tal-ewwel jibqgħu validi, imma tal-aħħar ikun jista jqiegħed l-emendi direttament fuq il-Mejda quddiem il-Parlament, fil-limiti tal-kompetenzi esklussivi tiegħu.”;
                        
                     
         
               2.
            
            
               jiddeċiedi li jżid l-interpretazzjoni li ġejja għall-Artikolu 56(3):
               
                            
                        
                        
                           “Wara referenza lura lill-kumitat skont il-paragrafu 3, il-kumitat ewlieni għandu, qabel ma jieħu id-deċiżjoni tiegħu dwar il-proċedura, jippermetti li kumitat assoċjat skont l-Artikolu 50 jagħmel l-għażliet tiegħu dwar l-emendi li huma rilevanti għall-kompetenza esklussiva tiegħu, b'mod partikolari l-għażla ta’ emendi li għandhom jiġu ppreżentati mill-ġdid lill-Parlament.
                        
                     
                            
                        
                        
                           L-iskadenza stabbilita skont it-tieni subparagrafu tal-paragrafu 3 għandha tapplika għat-tqegħid fuq il-Mejda, bil-fomm jew bil-miktub, tar-rapport tal-kumitat reponsabbli. Dan ma jaffettwax l-istabbiliment mill-Parlament tal-mument opportun sabiex jitkompla l-eżami tal-proċedura in kwistjoni.”;
                        
                     
         
               3.
            
            
               Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni għal skopijiet ta’ tagħrif.